
TOIMINTASUUNNITELMA VUODELLE 2026

1. Johdanto
Kanta-Hämeen Romaniyhdistys ry:n toimintasuunnitelma vuodelle 2026 keskittyy romaniyhteisön hyvinvoinnin edistämiseen, kulttuurin ja perinteiden vaalimiseen sekä yhteiskunnalliseen vaikuttamiseen. Tavoitteenamme on järjestää monipuolista toimintaa, joka tukee romanien osallisuutta ja yhdenvertaisuutta Kanta-Hämeen alueella. Yksi toimintamme pääpainoista on romanikielen elvytys, johon Suomen Kulttuurirahasto on myöntänyt varoja.
2. Toiminnan pääkohdat
2.1 Kulttuurin ja perinteiden vaaliminen
· Järjestämme romanikulttuuriin liittyviä tapahtumia, kuten musiikki- ja kielikerhoiltoja, seminaareja sekä näyttelyitä.
· Vahvistamme alueen romanien musiikki-, kulttuuri- ja käsityöperinnettä  
· Järjestämme kulttuurikoulutusta pääväestölle
· Tuemme romanikielen elvytystä (Rompo3:n mukaan) kouluopetuksen, leirien ja kielipesätoiminnan kautta lapsiperheille, lapsille ja nuorille.
· Järjestämme kolme romanikielen kaksi romanikielen elvytysleiriä sekä koulutamme romani lapsiperheitä välittämään lapsilleen romanikieltä jokapäiväisissä tilanteissa
· Edistämme romaniperinteiden siirtämistä nuoremmille sukupolville. 
2.2 Koulutus ja työllistäminen
· Teemme yhteistyötä koulujen ja oppilaitosten kanssa romanilasten koulutuksen tukemiseksi.
· Järjestämme romaneille työharjoittelu paikkoja mahdollisuuksien mukaan vuokratiloissamme
· Tarjoamme romanilapsille ja -nuorille mentorointia, oman elämänhallinta ohjausta ja tukiopetusta koulunkäynnin ja työelämään siirtymisessä.
2.3 Sosiaalinen hyvinvointi ja osallisuus
· Järjestämme leiri- ja musiikkitapahtumia sekä leirejä, vertaistukiryhmiä ja keskustelutilaisuuksia eri-ikäisille.
· Tuemme perheitä ja yksilöitä arjen haasteissa, kuten asumiseen ja sosiaalipalveluihin liittyvissä kysymyksissä.
· Toimimme asiantuntija ja neuvonantajan roolissa romaniväestön ja pääväestön välillä. Annamme ohjausta kokonaisvaltaiseen hyvinvointiin kuten terveyteen, liikuntaan ja elintapoihin käyttämällä apuna liikunnan ja terveyden asiantuntijoita ja luennoitsijoita leireillä ja koulutustapahtumissa. 
· Edistämme romanien osallisuutta päätöksenteossa ja vaikutamme yhdenvertaisuusasioihin.
2.4 Nuorisotoiminta
· Järjestämme nuorille suunnattuja tapahtumia, kuten leirejä, musiikkikoulutusta, esiintymistaitojen ohjausta ja liikuntatoimintaa
· Nuorten kohtaamisia Base-kahvilassa, keskustelemalla ja tukemalla nuoria  elämänhallinnassa ja selviytymisessä 
· Tuemme ja vahvistamme nuorten hyvinvointia, itsetuntoa ja romani-identiteettiä.
2.5 Yhteistyö, verkostoituminen ja tiedottaminen 
· Teemme yhteistyötä muiden romanijärjestöjen ja viranomaisten kanssa.
· Tuemme alueen romanijärjestöjä vierailemalla heidän luonaan ja tukemalla heitä aktiiviseen toimintaan romanien hyväksi
· Osallistumme kansallisiin ja kansainvälisiin romanihankkeisiin.
· Tiedotamme aktiivisesti toiminnastamme ja pyrimme lisäämään yhdistyksemme näkyvyyttä panostamalla www.sivujen sisältöön
3. Resurssit ja talous
· Haemme avustuksia ja rahoitusta eri tahoilta, kuten kunnilta, valtiolta ja säätiöiltä.
· Teemme vapaaehtoistyön koordinointia ja hankimme uusia jäseniä yhdistykseen.
· Toteutamme varainhankintakampanjoita toimintamme turvaamiseksi.
4. Seuranta ja arviointi
· Mittaamme toiminnan vaikuttavuutta jäsenpalautteen ja tilastojen avulla.
· Kehitämme toimintaamme jäsenistön ja sidosryhmien ehdotusten pohjalta.
· Laadimme vuosittain raportin toiminnan tuloksista ja vaikutuksista.
5. Yhteenveto
Vuonna 2026 Kanta-Hämeen Romaniyhdistys ry jatkaa työtään romanien aseman parantamiseksi yhteiskunnassa. Toimintamme perustuu yhteisölliseen työhön, kulttuurin vaalimiseen ja sosiaalisen yhdenvertaisuuden edistämiseen. Tulemme panostamaan erityisesti nuorten osallisuuteen, koulutukseen ja työllistymiseen sekä yhteistyön vahvistamiseen eri toimijoiden kanssa. Toimimme kulttuuritulkkeina ja asiantuntijoina pääväestön ja romanien välillä. 

